เนื่องจากเคยมีอาการลิ่มเลือดอุดตันในเส้นเลือดสมองเมื่อประมาณ 5 ปีที่แล้ว ปัจจุบันหายแล้ว ไม่เคยมีอาการซ้ำ ไม่ต้องทานยารักษาต่อเนื่องตั้งแต่กลางปี 2015 ซึ่งยาคุมกำเนิดชนิดเม็ดหลายยี่ห้อมีผลข้างเคียงกับอาการลิ่มเลือดอุดตัน อยากทราบว่ามียาคุมชนิดเม็ดยี่ห้อ/ตัวยาไหนที่ไม่เสี่ยงอาการนี้บ้างคะ หรือควรใช้ยาคุมแบบอื่น เนื่องจากมีแพลนแต่งงานและมีลูกใน 1-2 ปี ไม่อยากใช้วิธีที่มีผลระยะยาวคะ
สวัสดีค่ะ ยาคุมกำเนิดแบบฮอร์โมนรวมที่วางขายทั่วไปนั้น มักประกอบไปด้วยฮอร์โมนเอสโตรเจน ซึ่งฮอร์โมนเอสโตรเจนนี้อาจเพิ่มโอกาสของการทำให้เกิดลิ่มเลือดอุดตันง่ายขึ้น ดังนั้นหากมีประวัติดังกล่าวมา จึงไม่ควรใช้ยาคุมกำเนิดแบบที่เป็นฮอร์โมนหากไม่สามารถใช้ยาคุมกำเนิดที่มีฮอร์โมนเอสโตรเจนได้อาจแนะนำเป็นยาคุมแบบที่มีโปรเจสเตอโรนอย่างเดียว ยาฝังหรือ ห่วงอนามัย หรือการใช้ถุงยางอนามัยเพื่อคุมกำเนิด โดยทุกวิธีก็สามารถมีบุตรได้ค่อนข้างไว ยกเว้นยาฝังคุมกำเนิดที่อาจออกฤทธิ์นาน 3-5 ปี แนะนำปรึกษาสูตินรีแพทย์เพื่อวางแผนการคุมกำเนิดร่วมกันอีกครั้งค่ะ